Mõnigikord leidub põhjuseid, mis kollektsionääri teatud sihis panevad korjama. Kõige mõjuvamaks jääb muidugi esemete haruldus ja sellest olenev ametlik hindamine. Kuid väga tähtsaks põhjuseks on üldine maitse arenemine ja esteetilise ideaali muutumine. Uute väärtuste loojad aitavad seks  kaasa, hoolimata sellest, kas nad küsimuse alla tulevat kunsti loovad ehk enesest väljaspool leiavad. Prantsuse kunstniku Felix Bracquemond'i vaimustet Hokusai propageerimisest on XIX. aastasajal Jaapani kunsti import ja sellega seot korjamine Pariisis alguse saanud.